open-index/open-wikipedia-markdown huggingface dataset:
தொன்பியல் கண்டங்கள்

மரபுவழிக் கதைகளிலும் இதிகாசங்களிலும் விவரிக்கப்படும் வரலாற்றுக் காலத்திற்கு முந்தைய பெருநிலப் பகுதிகளை **தொன்பியில் கண்டங்கள்** என்கிறோம்.

### பண்டைக் கிரேக்கம்
* மிகவும் அறியப்பட்ட தொன்பியல் கண்டமாக  அட்லாண்டிஸ் உள்ளது. வடக்குக் காற்றுக்கு அப்பால் புராண மாந்தர்கள் வாழ்ந்த ஐப்பர்போரியா, துலே போன்ற நிலங்களைப் போலவே அட்லாண்டிசின் இருப்பிடமும் பண்டைக் கிரேக்க ஆவணங்களிலிருந்து ஊகிக்கப்படுகின்றது.

### மாயர்கள்
* மாயா நாகரித்தின் *மத்ரிடு எழுத்துப்படியில்* கிடைத்துள்ள எஞ்சிய நான்கு  படிகளின் மொழிபெயர்ப்பு முயற்சிகளிலிருந்து மூ என்ற தொலைந்த கண்டத்தைக் குறித்து அறிய முடிந்துள்ளது.  
### சமசுகிருதம்
* ஐரோப்பியர்களுக்கு சமசுகிருதம் இலக்கியம் அறிமுகமானபிறகு இந்தியப் புராணக் கதைகள் மேற்கத்திய உலகிற்கு பரவின. *லூயி யாக்கோல்லியட்டு* இந்த இலக்கியங்களில் *ரூதாசு* என்ற மூழ்கிய கண்டத்தைக் குறித்த குறிப்புகள் இருப்பதை விவரித்தார். இதன் பின்னணியில் எலனா பிளவாத்ஸ்கி  இலெமூரியா கண்டத்தைக் குறித்த கருதுகோளை முன்வைத்தார். இதனுடன் தொடர்புடையதே  குமரிக்கண்டம் குறித்த ஊகங்களும்.  *லெமூரியா* என்ற பெயர்  அறிவியல் கருதுகோள்படி இந்தியாவிற்கும் தென் ஆப்பிரிக்காவிற்கும் இடையே நிலப்பாலம் அமைந்திருந்ததைக் குறிப்பிடுகின்றது.  கண்டப்பெயர்ச்சி குறித்த கண்டறிதலுக்குப் பிறகு இந்தக் கருதுகோள் தற்போது பயனற்றதாக  கருதப்படுகின்றது.

### இடைக்காலத்து ஐரோப்பா
* துவக்க கடலோடிகளின் தெளிவற்ற குறிப்புகளிலிருந்து டெரா ஆஸ்திராலிசு போன்ற கண்டங்கள் முன்வைக்கப்பட்டன. இவற்றின் அமைவு பின்னாளில் தெரியவந்தபோதும் எந்தவொரு அறிவியல்சார் புலனாய்வும் எல்லை வரையறுப்பும் நடைபெறவில்லை.  

### தற்காலப் புனைவு
கனவுப் புனைவு, அறிவியல் புனைவு எழுத்தாளர்களுக்கு தொன்பியல் கண்டங்களைக் குறித்து எழுதப் பெரும் ஆர்வம் உள்ளது. பல தற்கால மறைபொருள் நிலை அல்லது புது யுக இயக்க எழுத்தாளர்கள் தற்போது கடலடியில் மூழ்கிய கண்டங்களில் வாழ்ந்த பண்டை நாகரிகங்களைக் குறித்த ஊகங்களைக் கொண்டு புனைவிலக்கியம் படைத்துள்ளனர். *எல். இசுப்ரேக்கு டெ கேம்ப்* என்பாரின் "தொலைந்த கண்டங்கள்" என்ற ஆய்வில் குறிப்பிட்டுள்ளபடி அண்மைய வரலாற்றில் தொலைந்த கண்டங்களுக்கு எவ்வித அறிவியல்சார் சான்றும் இல்லை; இருப்பினும், கடைசி இடைப்பனிக்காலத்தின் இறுதியில் கடல் மட்டங்கள் எழுந்தமையால் சில  பெரிய தீவுகள் மூழ்கின. இதுவே கடலில் மூழ்கிய கண்டங்களாக புராணங்களில் விவரிக்கப்பட்டிருக்கலாம். சில தொலைந்த கண்டங்கள் பல மில்லியன் ஆண்டுகளுக்கு முன்னதாக இருந்திருக்கலாம். இந்த கருத்தியலை அடிப்படையாகக் கொண்டு டெ கேம்ப்பே புனைவுக் கதைகள் எழுதியுள்ளார்.  

ஜே. ஆர். ஆர். டோல்கீன் தனது நிலப்பகுதிகளை விவரமாக எழுதியுள்ளார்;  தேவதையொத்த வலர்,மையர்களும் எல்வ்  என்ற பேய்களும் வாழ்ந்த வலினோர் இத்தகைய கற்பனை நிலமாகும்.
## இவற்றையும் காண்க
* கண்டம்
* மூழ்கிய கண்டங்கள்
* மீப்பெரும் கண்டம்

## மேற்சான்றுகள்

பகுப்பு:வரலாற்றுக் கண்டங்கள்
தேசிய தைப்பே தொழில்நுட்ப பல்கலைக்கழகம்

**தேசிய தைப்பே தொழில்நுட்ப  பல்கலைக்கழகம்** (NTUT; 國立 臺北 科技 大學), என்பது தைவான் நாட்டின்  தலைநகர் தாய்பெய்யில் அமைந்திருக்கும் ஒரு முன்னணி பொது பல்கலைக்கழகமாகும். முனைவர். லீட்டர் யாவ் (Dr. Leehter Yao) பல்கலைக்கழக ஜனாதிபதியாக உள்ளார். 2015 இளநிலை உலக பல்கலைக்கழக தரவரிசைப்படி இப்பல்கலைக்கழகம், உலக அளவில் 551-600 ஆவது இடத்தையும், ஆசிய நாடுகள் அளவில் 124 வது இடத்தையும் பிடித்துள்ளது.  குறிப்பாக, கணினி அறிவியல் மற்றும் தகவல் முறைமைகள்,  மின் மற்றும் மின்னணு பொறியியல் போன்ற துறைகளில் சிறந்து விளங்குகின்றது. 2016 ஆம் ஆண்டின் தொழில் வருமானத்தில் உலக அளவில் முதல் 10% இடத்தில் உள்ளது.
2016 QS இளநிலை பட்டதாரி வேலைவாய்ப்புத்திறன்  தரவரிசையில் உலக அளவில் 151-200 வாத்து இடத்தில் உள்ளது.

## மேற்கோள்கள்

பகுப்பு:தாய்வான் பல்கலைக்கழகங்கள்
இசுரேலியக் குடியுரிமையாளர்களுக்கான நுழைவிசைவுத் தேவைகள்

[thumb|An [Israeli passport|250px]]
**இசுரேலியக் குடியுரிமையாளர்களுக்கான நுழைவிசைவுத் தேவைகள்** என்பது இசுரேலிய  குடியுரிமையாளர்கள் மீது பிற நாட்டு நிருவாகங்கள் விதித்துள்ள நுழைவு அனுமதி கட்டுப்பாடுகள் ஆகும்.

## நுழைவிசைவுத் தேவைகள் வரைபடம்
center|900px|thumb|Visa requirements for Israeli citizens

## நுழைவிசைவுத் தேவைகள்
Visa requirements for holders of normal passports traveling for tourist purposes:

## Unrecognized or partially recognized countries

## Dependent and autonomous territories

## குறிப்புகள்


## உசாத்துணை

பகுப்பு:தேசியம் அடிப்படையில் நுழைவிசைவுத் தேவைகள்
இலங்கைக் குடியுரிமையாளர்களுக்கான நுழைவிசைவுத் தேவைகள்

[thumbnail|ஒரு [இலங்கை கடவுச்சீட்டு]]
**இலங்கைக் குடியுரிமையாளர்களுக்கான நுழைவிசைவுத் தேவைகள்** என்பது இலங்கை குடியுரிமையாளர்கள் மீது பிற நாட்டு நிருவாகங்கள் விதித்துள்ள நுழைவு அனுமதி கட்டுப்பாடுகள் ஆகும். 
__TOC__

## நுழைவிசைவுத் தேவைகள் வரைபடம்

thumb|850px|center|இலங்கை கடவுச்சீட்டு வைத்திருப்போருக்கான நுழைவிசைவு நடைமுறைகள்

## நுழைவிசைவு

## உசாத்துணை




## இவற்றையும் பார்க்க
*இலங்கை கடவுச்சீட்டு

பகுப்பு:தேசியம் அடிப்படையில் நுழைவிசைவுத் தேவைகள்
சூரியச் சுழற்சி 6

**சூரியச் சுழற்சி 6** *(Solar cycle 6)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட ஆறாம் சுழற்சியாகும் . இச்சுழற்சி 1810 ஆம் ஆண்டு டிசம்பர் மாதம் தொடங்கி 1823 ஆம் ஆண்டு மே மாதம் வரையில் 12.4 ஆண்டுகளுக்கு நீடித்தது. பன்னிரெண்டு மாதங்களின் சராசரி அடிப்படையில், சூரியச் சுழற்சி 6 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 48.7 எண்ணிக்கையும் (டிசம்பர் 1810) குறைந்த பட்சமாக 0.1 எண்ணிக்கையுமாகக் கணக்கிடப்பட்டது.. 

## மேற்கோள்கள்

பகுப்பு:சூரியச் சுழற்சிகள்
சூரியச் சுழற்சி 8

**சூரியச் சுழற்சி 8** *(Solar cycle 8)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட எட்டாம் சுழற்சியாகும் . இச்சுழற்சி 1833 ஆம் ஆண்டு நவம்பர் மாதம் தொடங்கி 1843 ஆம் ஆண்டு சூலை மாதம் வரையில் 9.8 ஆண்டுகளுக்கு நீடித்தது. பன்னிரெண்டு மாதங்களின் சராசரி அடிப்படையில், சூரியச் சுழற்சி 8 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 146.9 எண்ணிக்கையும் (டிசம்பர் 1810) குறைந்த பட்சமாக 10.6 எண்ணிக்கையுமாகக் கணக்கிடப்பட்டது.. 

## மேற்கோள்கள்

பகுப்பு:சூரியச் சுழற்சிகள்
சூரியச் சுழற்சி 10

**சூரியச் சுழற்சி 10** *(Solar cycle 10)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பத்தாம் சுழற்சியாகும் . இச்சுழற்சி 1855 ஆம் ஆண்டு டிசம்பர் மாதம் தொடங்கி 1867 ஆம் ஆண்டு மார்ச் மாதம் வரையில் 11.3  ஆண்டுகளுக்கு நீடித்தது. பன்னிரெண்டு மாதங்களின் சராசரி அடிப்படையில், சூரியச் சுழற்சி 10 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 98.0 எண்ணிக்கையும் (டிசம்பர் 1810) குறைந்த பட்சமாக 5.2 எண்ணிக்கையுமாகக் கணக்கிடப்பட்டது.. இச்சுழற்சியின் போது அண்ணளவாக 406 நாட்கள் எவ்விதமான சூரியப் புள்ளிகளும் தென்படவில்லை.

## 1859 சூரியப் புயல்
1859 ஆம் ஆண்டு செப்டம்பர் மாதம் முதலாம் இரண்டாம் திகதிகளில் ஏற்பட்ட சூரியப் புயல் ஒன்று பூமியின் காந்தசக்தியினைப் பாதித்தது. இச்சூரியப்புயலே பூமியினைத் தாக்கிய மிகப்பெரிய புவிக்காந்தப் புயல் ஆகும். இதனை ஹரிங்டன் நிகழ்வு எனவும் அழைக்கின்றனர். உலகம் பூராகவும் சோதி தென்பட்டடது. குறிப்பாக கரீபியன் தீவுப் பகுதிகளிலும் ரொக்கி மலைத் தொடர்ப் பகுதியிலும் மிகவும் பிரகாசமாக இச்சோதி தென்பட்டது. இச்சொதியினால் இரவு நேரத்தினை காலை நேரமாகா மாற்றி ஓர் பாரிய  தோற்ற மயக்கத்தை அளித்ததுடன் மட்டுமன்றி இப்பிரதேசங்களில் வசித்து வந்த மக்கள் தமது காலை உணவுகளையும் தயாரிக்கத் தொடங்கினார்கள் என செய்திகள் குறிப்பிடுகின்றன.

இதன் காரணமாக வட அமெரிக்கா, ஐரோப்பா முழுவதும் தொலைத்தந்திச் சேவைகள் பாதிக்கப்பட்டன. அவற்றுள் சில தாமாகவே செய்திகள் அனுப்பியதுடன், சில தீப்பற்றி எரிந்தன.

## மேற்கோள்கள்

பகுப்பு:சூரியச் சுழற்சிகள்
அபடோவு

**அபடோவு** (Apatou) என்பது  தென் அமெரிக்காவில் பிரான்சின் நேரடி அதிகாரத்துக்குள் இருக்கும் ஒரு ஆட்சி நிலப்பரப்பான பிரெஞ்சு கயானாவின் நகராட்சி மன்றங்களில் இதுவும் ஒன்றாகும். இந்நகராட்சி மன்றத்தின் மொத்தப் பரப்பளவு 2,02 சதுர கிலோமீற்றர்கள் ஆகும். 2012 ஆம் ஆண்டில் சனவரி மாதத்தில் இடம்பெற்ற மக்கள் தொகைக் கணக்கெடுப்பிற்கு அமைவாக இதன் மொத்த மக்கள் தொகை 7,257 ஆகும். இதற்கமைய அபடோவுவின் மக்கள் தொகை அடர்த்தி சதுர கிலோமீற்றருக்கு 3.6 ஆகும். 1976 ஆம் ஆண்டில் நவம்பர் மாதம் 12 ஆம் திகதியன்று அபடோவு நகராட்சி மன்றமாக நிறுவப்பட்ட்டது. 

## மேற்கோள்கள்

பகுப்பு:பிரெஞ்சு கயானாவின் நகராட்சி மன்றங்ள்
சூரியச் சுழற்சி 5

**சூரியச் சுழற்சி 5** *(Solar cycle 5)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட ஐந்தாம் சுழற்சியாகும் . இச்சுழற்சி 1798 ஆம் ஆண்டு மே மாதம் தொடங்கி 1810 ஆம் ஆண்டு டிசம்பர் மாதம் வரையில் 12.6 ஆண்டுகளுக்கு நீடித்தது. பன்னிரெண்டு மாதங்களின் சராசரி அடிப்படையில், சூரியச் சுழற்சி 5 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 49.2 எண்ணிக்கையும் (மே 1798) குறைந்த பட்சமாக பூச்சியம் எண்ணிக்கையுமாக கணக்கிடப்பட்டது. 

## மேற்கோள்கள்

பகுப்பு:சூரியச் சுழற்சிகள்
சூரியச் சுழற்சி 4

**சூரியச் சுழற்சி 4** *(Solar cycle 4)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட நான்காவது சுழற்சியாகும் . இச்சுழற்சி 1784 ஆம் ஆண்டு செப்டம்பர் மாதம் தொடங்கி 1798 ஆம் ஆண்டு மே மாதம் வரையில் 13.7 ஆண்டுகளுக்கு நீடித்தது. பன்னிரெண்டு மாதங்களின் சராசரி அடிப்படையில், சூரியச் சுழற்சி 4 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 141.2 எண்ணிக்கையும் (செப்டம்பர் 1784) குறைந்த பட்சமாக 3.2 எண்ணிக்கையுமாக கணக்கிடப்பட்டது. 

## மேற்கோள்கள்

பகுப்பு:சூரியச் சுழற்சிகள்
இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்

இந்திய அரசின் பெட்ரோலியம் மற்றும் இயற்கை எரிவாயு அமைச்சகத்தின் கீழ் வரும் பெட்ரோலிய வரைவு மற்றும் பகுப்பாய்வு பிரிவின்படி இந்தியாவிலுள்ள நில எண்ணெய் சுத்திகரிப்பு நிலையங்களின் பட்டியல் கீழே கொடுக்கப்பட்டுள்ளது.
## பட்டியல்

குறிப்பு:
‡ எம். எம். டி. பி. ஏ : (*[[ஆங்கிலம்]]: mmtpa*) - மில்லியன் மெட்ரிக் டன், ஆண்டொன்றுக்கு.
## ஆலைகளின் அமைவிடம்

## உசாத்துணை

பகுப்பு:இந்தியாவில் எண்ணெய் தூய்விப்பாலைகள்
பகுப்பு:இந்தியப் பெட்ரோலியம் மற்றும் எரிவாயு நிறுவனங்கள்
இந்துச் சான்றோர் பட்டியல்

இந்த *இந்துச் சான்றோரின் பட்டியலானது*', அந்நெறியின் சான்றோர்கள், ஞானிகள், மகான்கள், தத்துவவியலாளர்கள், முனிவர்கள் ஆகியோரைப் பட்டியற்படுத்துகின்றது

*அக்கா மகாதேவி(பொ.பி1130 – 1160)
*அரவிந்தர் (15 ஆகஸ்டு 1872 – 5 டிசம்பர் 1950)
*ஆண்டாள் (பொ.பி 767 அளவில்)
*ஆதி சங்கரர் (பொ.பி 788 – 820)
*அம்ருதானந்தமயி (பி. 27 செப்டம்பர் 1953)
*ஆழ்வார் - பன்னிருவர் (பொ.பி 700–1000)
*இராமானுசர் (பொ.பி 1017 – 1137)
*ஔவையார் (பொ.பி 1ஆம் -2ஆம் நூ. இடையே)
*காரைக்காலம்மையார் (பொ..பி 6ஆம் நூற்.)
*கோரக்கநாதர் (பொ.பி 10/11ஆம் நூற்.)
*சத்திய சாயி பாபா (23 நவம்பர் 1926 – 24 ஏப்ரல் 2011)
*சந்திரசேகர சரசுவதி (20 மே 1894 – 8 யனவரி 1994)
*சித்பவானந்தர் (11 மார்ச்சு 1898 – 16 நவம்பர் 1985)
*சிவயோக சுவாமி (1872 – 1964)
*சிவாய சுப்ரமணியசுவாமி (5 யனவரி 1927 – 12 நவம்பர் 2001)
*சின்மயானந்தா (1916 – 1993)
*சீரடி சாயி பாபா (1838–1918) 
*சைதன்யர் (18 பிப்ரவரி 1486 – 14 யூன் 1534)
*தயானந்த சரசுவதி, (ஆரிய சமாசம்) (1824 – 1883)
*துக்காராம் (பொ.பி 1608 – 1649)
*சுவாமி தயானந்தர் (தமிழ்நாடு) (15 ஆகத்து 1930 - 23 செப்டம்பர் 2015)
*நாமதேவர் (பொ..பி  1270 – 1350)
*நாயன்மார் அறுபத்துமூவர் (பொ.பி 500–700)
*நாராயணகுரு (1854 – 1928)
*சுவாமி நாராயணர் (1781 – 1830)
*நிசார்க்கதத்த மகராயர்(1897 – 1981)
*நிம்பார்க்கர் (பொ.பி 13ஆம் நூற்.)
*பாபாஜி (18-19ஆம் நூற்றாண்டு)
*பக்திவேதாந்த சுவாமி பிரபுபாதா (1 செப்டம்பர் 1896 – 14 நவம்பர் 1977)
*மீரா (பொ..பி 1498 – 1547)
*மெய்கண்ட தேவர் (பொ.பி 13ஆம் நூற்.)
*இரமண முனிவர் (1879 – 1950)
*ராகவேந்திரர் (1595 – 1671)
*ராமகிருஷ்ணர் (1836 – 1886)
*வல்லபாச்சாரியார் (1479 – 1531)
*வித்யாரண்யர் (பொ.பி 1268 – 1386)
*விவேகானந்தர் (12 யனவரி 1863 – 4 யூலை 1902)
*வேதாத்திரி மகரிஷி  (14 ஆகஸ்ட்1911 – 28 மார்ச் 2006) 
*ஜக்கி வாசுதேவ் (பி. 3 செப்டம்பர் 1957)

## உசாத்துணைகள்
 

பகுப்பு: இந்து சமயம்
பகுப்பு:இந்துத் துறவிகள்
இயற்கணிதச் செயல்

கணிதத்தில் **இயற்கணிதச் செயல்** (*algebraic operation*) என்பது, கூட்டல், கழித்தல், பெருக்கல், வகுத்தல், முழுஎண் அடுக்குக்கு உயர்த்தல், மூலங்கள் காணல் (பின்ன அடுக்கு) ஆகிய கணிதச் செயல்களில் ஏதேனும் ஒன்றாக இருக்கும். இயற்கணிதச் செயலானது இயற்கணித மாறி, உறுப்பு அல்லது இயற்கணிதக் கோவையில் நடைபெறும். இதன் செயற்பாடு, எண்கணிதச் செயல்களைப் போன்றதாகும்.

## குறியீடு
;பெருக்கல்
பொதுவாக, பெருக்கல் குறி வெளிப்படையாகக் குறிக்கப்படுவதில்லை. இரண்டு மாறிகள் அல்லது உறுப்புகளுக்கு இடையே செயல்கள் எதுவும் குறிப்பிடப்படவில்லையெனில், அது பெருக்கல் செயலாகப் புரிந்து கொள்ளப்படுகிறது. ஒரு மாறி அல்லது உறுப்புக்கு முன் கெழு எழுதப்படும் போதும் பெருக்க குறியீடு தரப்படுவதில்லை.

எடுத்துக்காட்டு:
: 3 × *x*2 = 3*x*2
:2 × *x* × *y* = 2*xy*

சில இடங்களில் பெருக்கலானது புள்ளியால் குறிக்கப்படுகிறது:
: *x* × *y* = *x* . *y* (அல்லது) *x* · *y*

நிரல் மொழி, கணிப்பான்களில் பெருக்கலுக்கு உடுக்குக் குறி (*****) வெளிப்படையாகப் பயன்படுத்தப்படுகிறது

எடுத்துக்காட்டு:
: 3*x* = 3 * *x*

;வகுத்தல்
வகுத்தலைக் குறிப்பதற்கு வகுத்தற்குறியைக் காட்டிலும் (÷) அதிகமாக தொகுப்புக்கோடு பயன்படுத்தப்படுகிறது:

எடுத்துக்காட்டு:

நிரல் மொழியில் வகுத்தலுக்குச் சாய்வுக்கோடு பயன்படுத்தப்படுகிறது.

எடுத்துக்காட்டு:
3 / (*x* + 1).

;அடுக்கேற்றம்
அடுக்குகள் மேலொட்டுகளாக எழுதப்படுகின்றன.

எடுத்துக்காட்டு: *x*2

சில கணினி மொழிகளில் **^** குறியீடும், அடா, போர்ட்ரான், ரூபி,  பைத்தான்,  பெர்ள் போன்றவற்றில் இரட்டை உடுக்குக்குறியும் ****** பயன்படுத்தப்படுகின்றன.

எடுத்துக்காட்டு:
:*x*2 = *x* ^ 2. 
: *x*2 = *x* ** 2.

;கூட்டல்-கழித்தல் குறி
இரு கோவைகளைச் சுருக்கமாக ஒரே கோவையாக எழுதுவதற்கு கூட்டல்-கழித்தல் குறி ± பயன்படுத்தப்படுகிறது. ஒரு கோவை கூட்டல் குறியும், மற்றொன்று கழித்தல் குறியும் கொண்டிருந்தால் அவை இரண்டையும் ஒரே கோவையாகக் கூட்டல்-கழித்தல் பயன்படுத்தி எழுதலாம்.

எடுத்துக்காட்டு:
:*y* = *x* + 1 , *y* = *x* − 1 எனும் இரு சமன்பாடுகளையும் ± ஐப் பயன்படுத்தி ஒரே சமன்பாடாக *y* = *x* ± 1 என எழுதலாம். 
: ±*x* போன்ற நேர்ம அல்லது எதிர்ம உறுப்பைக் குறிப்பதற்கும் இக்குறி பயன்படும்.

## எண்கணித-எதிர்-இயற்கணிதச் செயல்கள்
எண்கணிதச் செயல்களைப் போன்றே இயற்கணிதச் செயல்களும் செயற்படுவதைக் கீழுள்ள அட்டவணையில் காணலாம்.

## எண்கணித, இயற்கணிதச் செயல்களின் பண்புகள்

## மேற்கோள்கள்

பகுப்பு:அடிப்படை இயற்கணிதம்
பகுப்பு:அடிப்படைக் கணிதம்
தாவோ தே ஜிங்

**தாவோ தே ஜிங்** (*Tao Te Ching*) (), என்பது  ஒரு  சீன செவ்வியல், மெய்யியல்  நூல் ஆகும். இது லாவோ சீ என்ற ஒரு அறிஞரால் கிமு 6 ஆம் நூற்றாண்டில் எழுதப்பட்டது (, லாவோ சீ என்றால் பழைய ஆசிரியர்  "Old Master" என்பது பொருள்) சவு அரசமரபு காலத்தில் அதன் தலைநகரில் ஆவனக் காப்பாளராக பணிபுரிந்தவர் இவர் என்று கருதப்படுகிறது.

இந்த நூல்தான் சீனாவில் உள்ள தாவோயியம் என்னும் சமயத்துக்கு அடிப்படை நூலாக உள்ளது. இதன் செல்வாக்கு கிழக்கு ஆசியாவுக்கு வெளியேயும் பரவலாக பரவியுள்ளது, மேலும் உலக இலக்கிங்களில் மிகுதியான மொழிகளில் மொழிபெயர்க்கப்பட்ட நூல்களில் ஒன்றாக உள்ளது. தமிழில் இது சி. மணியால் மொழிபெயர்க்கப்பட்டு க்ரியா பதிப்பகத்தால் வெளியிடப்பட்டது.
## நூல் எழுதப்பட்டக் கதை
லாவோ சீ, தான் வாழ்ந்த பகுதியில் போர் சூழல் ஏற்பட்டதால், அங்கே வாழ விருப்பத்தை இழந்தார். வாழ்வின் சாராம்சத்தை அறிந்துகொள்ளும் பொருட்டு தியானத்தில் அவர், அங்கே பல ஆண்டுகளைக் கழித்திருந்தார். அங்கிருந்து ஹன் கியோவுக்குப் பயணமானார். ஊரின் எல்லையில் வாயிற்காப்போன் அவரைத் தடுத்து, உங்களைப் போன்ற புகழ்பெற்ற ஒரு ஞானி இங்கிருந்து செல்லலாமா? என்று கேட்டான். அதற்கு லாவோ சீ தான் போர் நடக்கும் இடத்திலிருந்து தொலைவில் செல்ல விரும்புவதாக கூறினார். அதற்கு வாயில் காவலன் இத்தனை ஆண்டுகள் தியானத்தில் நீங்கள் என்ன கற்றுக்கொண்டீர்கள் என்பது எனக்குத் தெரிய வேண்டும். நீங்கள் என்னிடம் அதைப் பகிர்ந்துகொண்ட பின்னர்தான் இங்கிருந்து கிளம்ப முடியும் என்றான். இதனால் அவரிடம் இருந்து தப்பிப்பதற்காக ஒரு சிறிய நூலொன்றை வேகமாக எழுதிக் கொடுத்துவிட்டு தப்பித்தார் லாவே சீ. அந்த நூல் நகல்களாக எடுக்கப்பட்டு, ஆயிரமாண்டுகளைக் கடந்து வாழ்ந்துவருகிறது.
## பெயரியல்
*தாவோ* என்பதற்குப் பல பொருள்கள் உண்டு, அவற்றுள் இந்த நூலின் தலைப்புக்குப் பொருத்தமானது வழி என்னும் பொருள் ஆகும். தே என்பது *நேர்மைக்கு உந்துதல் அல்லது ஊக்கம் தேவை* என்று இப்புத்தகத்தில் பொருள் கூறப்பட்டிருக்கிறது. *ஜிங்* என்றால் நூல். ஆக, தாவோ தேஜிங் என்றால் ‘தாவோ’வையும் ‘தே’யையும் பற்றிய நூல் என்று பொருள்
## நூல் சாரம்
இந்த நூலில் இன்றைய வாழ்க்கை முறையின் அதீதங்களாகிய போர், ஆயுதங்கள், அதிகாரக்குவிப்பு போன்றவற்றுக்கு எதிரான கருத்துகளை நூல் நெடுகக் காண முடிகிறது. ஆக்கிரமிப்புக்கான போரையும் மரண தண்டனையையும் தவிர்ப்பது, முற்றிலும் எளிமையாக வாழ்வது, தீவிர அதிகாரத்தை வற்புறுத்த மறுப்பது ஆகிய மூன்று வழிகளைப் பரிந்துரைப்பதன் மூலம் நடைமுறை வாழ்க்கைக்கும் நடைமுறைக்கும் அரசியலுக்கும் வழிகாட்டுகிறது.

‘தாவோ’வின் கருத்துகளிலேயே சிறந்ததாகவும் மிகப்பயனுள்ளதாகவும் இருப்பது *செயல்படாமை* என்ற கருத்தாக்கம்தான். செயல்படாமை என்பது எதையும் செய்யாமல் சும்மா இருப்பது என்ற பொருளில் கூறப்படவில்லை. மிகக் குறைந்த முயற்சியுடன் சரியான நேரத்தில் ஒன்றின் அல்லது ஒருவரின் இயல்பைச் செயல்படவிடுவது என்பது இதன் பொருள் ஆகும். மனிதர்கள் எப்போதும் செயல்பட்டுக்கொண்டே இருக்கின்றனர் (தாவோவின் பொருளில்). ஆனால் தமது இயல்பைச் செயல்பட விடுவதில்லை. பெருமளவு முயன்று சிறிதளவு பலனைப் பெறுகின்றனர். ஆனால், செயல்படாமை அப்படியல்ல; தினையளவு முயற்சியைக் கொண்டு மலையளவு பலனை அறுவடை செய்வது ஆகும்.
## மேற்கோள்கள்

பகுப்பு:டாவோயிசம்
பகுப்பு:சீன இலக்கியம்
பகுப்பு:சீன நூல்கள்
இமயமலை காட்டுப் பூங்குருவி

**இமயமலை காட்டுப் பூங்குருவி** (அறிவியல் பெயர் :*Zoothera salimalii*), (ஆங்கில பெயர் : *Himalayan forest thrush*) என்ற பறவை 2016 ஆம் ஆண்டு கண்டுபிடிக்கப்பட்ட பூங்குருவி (Thrush) வகையைச் சேர்ந்த ஒரு சிற்றினமாகும். இது அண்மைக் காலம்வரை பிளைன் பேக்டு பூங்குருவி என்று கருதப்பட்டு வந்த நிலையில் பறவையியலாளர்களால் இது ஒரு தனித்த சிற்றினம் என அடையாளம் காணப்பட்டு பறவையியலாளர் சலீம் அலி நினைவாக *சூதெரா சலீமலி* என்ற பறவையியல் பெயர் சூட்டப்பட்டது.  இப்பறவை குறைந்தது 3 மில்லியன் ஆண்டுகளுக்கு முன்பு பொதுவான மூதாதையரிடம் இருந்து பிரிந்திருக்கலாம் என்று ஆய்வுகள் கூறுகிறது. இந்தப் பறவை இனங்கள் இந்தியாவில் சிக்கிம் மற்றும் டார்ஜிலிங்கில் இருந்து சீனாவில் வடமேற்கு யுனான் வரை காணப்படுகின்றது. இந்தப் பறவையின் குரல் மற்றப் பூங்குருவிகளின் குரலைவிட இனிமைவாய்ந்ததாக உள்ளது இதன் தனிச்சிறப்பு.
மரத்தில் வாழும் இவ்வினப் பறவைகள் குறுகிய கால்கள், வால், இறக்கைகள் போன்றவற்றைக் கொண்டிருக்கின்றன. இது காட்டில் சுற்றிப் பறக்க இதன் குறுகிய கால்கள், வால்கள் போன்றவற்றை நன்கு பயன்படுத்துகின்றன. 

## மேற்கோள்கள்

பகுப்பு:இந்தியப் பறவைகள்
பகுப்பு:சீனப் பறவைகள்
பகுப்பு:சூத்திரா
லோரேசியா

**லோரேசியா** (*Laurasia*,  or ) ஏறத்தாழ 300 - 200 மில்லியன் ஆண்டுகளுக்கு முன்னர் பாஞ்சியா மீப்பெரும் கண்டத்தின் அங்கமாக இருந்த இரு மீப்பெருங்கண்டங்களில் (மற்றது கோண்டுவானா) மிக வடக்கில் இருந்ததாகும். இது பாஞ்சியா உடைந்தபோது, கோண்டுவானாவிலிருந்து 200 - 180 மில்லியன் ஆண்டுகளுக்கு முன்னர் (டிராசிக் காலத்தில்) பிரிந்தது; பிரிந்த பின்னர் லோரேசியா மேலும் வடக்காக நகர்ந்தது மற்றும் கோண்டுவானா மேலும் தெற்காக நகர்ந்தது.

வட அமெரிக்க கிரேட்டானுக்குக் கொடுக்கப்பட்ட லோரென்சியாவுடன் ஐரோப்பா மற்றும் ஆசியா இணைத்து இதற்கு லோரேசியா எனப் பெயரிடப்பட்டது. இந்தப் பெயர் சுட்டுவது போல வடக்கு அரைக்கோளத்தில் உள்ள பெரும்பான்மையான நிலப்பரப்புகளை தன்னகத்தேக் கொண்டுள்ளது. இதில் லோரென்சியா, பால்டிகா, சைபீரியா, கசக்சுதானியா, வடசீனா, தென்சீனா கிரேட்டான்கள் அடங்கியுள்ளன.
## மேற்சான்றுகள்

பகுப்பு:வரலாற்றுக் கண்டங்கள்
பகுப்பு:மீப்பெரும் கண்டங்கள்
கார்கில் மாவட்டம்

**கார்கில் மாவட்டம்** (*Kargil district*),  இந்தியாவின் இமயமலையில் அமைந்த லடாக் ஒன்றியப் பகுதியில் அமைந்த இரண்டு மாவட்டங்களில் ஒன்றாகும். இம்மாவட்டத்தின் தலைமையிடமாக கார்கில் நகரம் உள்ளது.  ஸ்ரீநகர் - லே நகரங்களை இணைக்கும் தேசிய நெடுஞ்சாலை 1டி கார்கில் வழியாக செல்கிறது. இம்மாவட்டத்தின் நிர்வாகத்தை கார்கில் மலை மாவட்ட தன்னாட்சி மன்றம் மேற்கொள்கிறது.

கார்கில் மாவட்டத்தின் வடக்கில் பாகிஸ்தான் ஆக்கிரமிப்பில் உள்ள  பஸ்திஸ்தான்-ஜில்ஜிட் பகுதிகளும், கிழக்கில் லே மாவட்டமும்,  மேற்கில் ஜம்மு காஷ்மீர் ஒன்றியப் பகுதியின் கிஷ்த்துவார் மாவட்டமும், தெற்கில் இமாசல பிரதேச மாநிலமும் எல்லைகளாக அமைந்துள்ளது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கந்தர்பல் மாவட்டத்தின் மொத்த மக்கள் தொகை  1,43,388 ஆக உள்ளது. அதில் ஆண்கள் ஆகவும், பெண்கள் ஆகவும் உள்ளனர். மக்கள் அடர்த்தி ஒரு சதுர கிலோ மீட்டரில் 10 ஆக உள்ளது. பாலினவிகிதம் ஆயிரம் ஆண்களுக்கு 775 பெண்கள் வீதம் உள்ளனர். எழுத்தறிவு விகிதம் 74.49 விழுக்காடாக உள்ளது. ஆறு வயதிற்குட்பட்டவர்கள் ஆக உள்ளனர். மாவட்டத்தின் மொத்த மக்கள் தொகையில் 92% இசுலாமியர்களாக உள்ளனர். அதில் 78% இசுலாமியர்கள் ஷியா பிரிவை பின்பற்றுகின்றனர். மாவட்டத்தின் மொத்த மக்கள் தொகையில் புத்த சமயத்தினர் திபெத்திய பௌத்த சமயப் பிரிவை கடைபிடிக்கின்றனர். மூன்று விழுக்காட்டினர் இந்து மற்றும் சீக்கிய சமயத்தை கடைப்பிடிக்கின்றனர்.

## மொழிகள்
புரிக் மொழி 78% மக்களால் பேசப்படுகிறது. டார்ட் மொழியை 10% மக்களும், பால்டி மொழிகளை 3% மக்களும் பேசுகின்றனர்.
 
## நிர்வாகம்
கார்கில் மாவட்டம் திராஸ், கார்கில், சார்கோல், சாகர்கிக்டான், குண்ட் மங்கல்பூர், சங்கூ, தாய்சுரூ, சன்ஸ்கார், லங்நுக் என  ஒன்பது வட்டார வளர்ச்சி அலுவலகங்களை கொண்டுள்ளது. ஊராட்சி ஒன்றியத்தில் பல கிராமப் பஞ்சாயத்துகள் உள்ளது.

### அரசியல்
சன்ஸ்கார் மற்றும் கார்கில் என இரண்டு சட்டமன்றத் தொகுதிகளைக் கொண்டுள்ளது.
கார்கில் மாவட்டம், லடாக் நாடளுமன்ற தொகுதிக்கு உட்பட்டதாகும்.

## தட்ப வெப்பம்
இம்மாவட்டம் ஆண்டு முழுவதும் கடுங்குளிர் கொண்ட பகுதியாக உள்ளது. ஆண்டு சராசரி வெப்பம் 8.6&nbsp;°C செல்சியஸாக உள்ளது. திசம்பர், சனவரி மற்றும் பெப்ரவரி மாதங்களில் வெப்பநிலை பூச்சியம் (-) 8.6&nbsp;°C  பாகை அளவிற்கு காணப்படுகிறது.  ஆண்டு சராசரி மழையளவு 318 சென்டி மீட்டராக உள்ளது.
## இதனையும் காண்க
* லடாக் தன்னாட்சி மலை வளர்ச்சிக் குழு, கார்கில்
* லடாக் தன்னாட்சி மலை வளர்ச்சிக் குழு, லே
* கார்கில் போர்
* திராஸ்
* இந்தியாவின் தன்னாட்சி நிர்வாகப் பகுதிகள்
* ஜம்மு காஷ்மீர் மாவட்டப் பட்டியல்

## மேற்கோள்கள்

## வெளி இணைப்புகள்

*"District Kargil", Official Kargil Site
*Ladakh Autonomous Hill Development Council, Kargil 
* "Pakistan's Northern Areas dilemma", ''BBC''


பகுப்பு:இலடாக்கின் மாவட்டங்கள்
குப்வாரா மாவட்டம்

**குப்வாரா மாவட்டம்** (Kupwara District), இந்தியாவின்  ஜம்மு காஷ்மீர் (ஒன்றியப் பகுதி)யில் அமைந்த வடக்கு காஷ்மீர் பள்ளத்தாக்கில் இந்திய-பாகிஸ்தான் எல்லையை ஒட்டி அமைந்துள்ளது. இம்மாவட்டத்தின் தலைமையிடம் குப்வாரா நகரமாகும். இம்மாவட்டத்தின் வடக்கிலும் மேற்கிலும் ஆசாத் காஷ்மீரை எல்லையாக கொண்டுள்ளது.  காஷ்மீர் சமவெளியில் வடமேற்கே, கடல் மட்டத்திலிருந்து 5300 அடி உயரத்தில் இமயமலையில் இம்மாவட்டம் அமைந்துள்ளது. மேலும் இம்மாவட்டத்தின் கிழக்கு மற்றும் தெற்கு பகுதிகளை பாரமுல்லா மாவட்டம் சூழ்ந்துள்ளது. இம்மாவட்டம் அடர்ந்த காட்டுப் பகுதிகளைக் கொண்டது. இமயமலையில் உருவாகும் *கிருஷ்ணகங்கா ஆறு* இம்மாவட்டத்தின், கிழக்கு மேற்காக பாய்கிறது.

## மாவட்ட நிர்வாகம்
இம்மாவட்டம் ஹந்த்வாரா, கர்னா மற்றும் குப்வாரா எனும் மூன்று வருவாய் வட்டங்களைக் கொண்டுள்ளது. மேலும் சொகம், தாங்தர், தீத்வல், ராம்ஹல், குப்வாரா, ராஜ்வர், கிரால்போரா, லாங்கேட், வாவூரா, டெரக்ஹம் மற்றும் கலாரூஸ் என பதின்னொன்று ஊராட்சி ஒன்றியங்களைக் கொண்டுள்ளது. ஒவ்வொரு ஊராட்சி ஒன்றியதில் பல ஊராட்சி மன்றங்கள் உள்ளது.

## பொருளாதாரம்
மாவட்டத்தின் பொருளாதாரம், வேளாண்மை மற்றும் கிராமத் தொழில்களையே நம்பியுள்ளது

## மக்கள் வகைப்பாடு
2011 இந்திய மக்கள் தொகை கணக்கெடுப்பின் படி, குப்வாரா மாவட்டத்தின் மொத்த மக்கள் தொகை 8,75,564 ஆக உள்ளது.  மக்கள் தொகை அடிப்படையில் இம்மாவட்டம், இந்தியாவின் 640 மாவட்டங்களில் 470வது இடத்தில் உள்ளது. மக்கள் தொகை அடர்த்தி ஒரு சதுர கிலோ மீட்டருக்கு 368 ஆக உள்ளது. பாலினவிகிதம் ஆயிரம் ஆண்களுக்கு 843 பெண்கள் வீதம் உள்ளனர். எழுத்தறிவு விகிதம் 66.93  விழுக்காடாக உள்ளது.

## அரசியல்
குப்வாரா மாவட்டம் கர்ணா, குப்வாரா, லெலாப், ஹந்துவாரா மற்றும் லாங்கேட் என ஐந்து சட்டமன்றத் தொகுதிகளை கொண்டுள்ளது.
## இதனையும் காண்க
* ஜம்மு காஷ்மீர் மாவட்டப் பட்டியல்

## மேற்கோள்கள்

## வெளி இணைப்புகள்


பகுப்பு:ஜம்மு காஷ்மீரின் மாவட்டங்கள்
ஒக்கவாங்கோ ஆறு

**ஒக்கவாங்கோ ஆறு** (*Okavango River*) தென்மேற்கு ஆப்பிரிக்காவில் அங்கோலா நாட்டின் பீடபூமியில் உற்பத்தியாகி, 1,600 கிலோமீட்டர்கள் (990 மைல்கள்) பயணித்து தென்கிழக்கு ஆப்பிரிக்காவின் கலகாரிப் பாலைவன மையப்பகுதியில் கழிமுகமாக *டெல்டாவாக* மாறும் ஆறு ஆகும். ஆப்பிரிக்காவின் தெற்கே நான்காவது நீளமான ஆறாக விளங்கும் இது அங்கோலாவில் ஆரம்பமாகின்றது. அங்கோலாவின் இது **குபாங்கோ ஆறு** (Cubango River) என அழைக்கப்படுகிறது.

பொதுவாக ஆறுகள் இறுதியாக கடலில் கலப்பதுதான் இயல்பு ஆனால் ஒக்கவாங்கோ ஆறு, மற்ற ஆறுகளைப்போல் கடலில் சங்கமிக்காமல் மாறாக கலகாரிப் பாலைவனத்தில் ஒரு கழிமுகமாக மாறிவிடும் ஆறாக உள்ளது. மேலும் இவ்வாறு, தெற்கு அங்கோலாவிற்கும், நமீபியாவிற்கும் ஒரு எல்லைக் கோடாக அமைந்ததோடு போட்சுவானாவில் பாய்கிறது.

## பருவகாலம்
அங்கோலா பீடபூமியின் மாரிக்காலமாக அறியப்படும் நவம்பர் மாதம் முதல், பிப்ரவரி மாதம் வரை இப்பிராந்தியத்தில் பெய்யும் மழை நீர் இவ்வாற்றின் மூலம் பயணித்து கலகாரிப் பாலைவனப் பகுதியின் கோடைகாலமான மே மாதத்தில் கலகாரி கழிமுகப் பகுதியை வந்தடைகின்றன, அதே காலகட்டத்தில் இப்பகுதியில் மிகுந்த வறட்சி நிலவும் காலமாக காணப்படுகிறது. மேலும் மே மாதம் முதல், சூலை மாதம் முடிய நீர் நிறைந்து காணப்படும் கழிமுகப் பகுதி ஆகத்து மாதத்திற்கு பின்பு படிப்படியாக நீரின்றி சுருங்கி விடுகிறது. இதுபோன்ற வறண்ட பருவத்தில் 1.2 கிலோமீட்டர் முழு அளவான ஒக்கவாங்கோ ஆறு, போட்சுவானா எல்லையில் நுழையும் முன்பு **போபா [[நீர்வீழ்ச்சி]]** (Popa Falls) என்றழைக்கப்படும் பகுதியில் நான்கு மீட்டர் அளவுக்கு ஒரு குறுகிய நீரோடையாக மாறிவிடுவது குறிப்பிடத்தக்கது.

## இவற்றையும் காண்க
* ஓக்காவேங்கோ கடைமடை

## மேற்சான்றுகள்

பகுப்பு:ஆப்பிரிக்க ஆறுகள்
ஸ்ரீநகர் மாவட்டம்

**ஸ்ரீநகர் மாவட்டம்**, இந்தியாவின் சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றாகும். ஸ்ரீநகர் நகரம் இம்மாவட்டத்தின் தலைமையிடமாக உள்ளது.  காஷ்மீர் சமவெளியின் நடுவில் அமைந்த ஸ்ரீநகர் மாவட்டம், ஜம்மு காஷ்மீர் மாநிலத்தின் அதிக மக்கள் தொகை கொண்ட மாவட்டங்களில் ஜம்மு மாவட்டத்திற்கு அடுத்து இரண்டாவதாக உள்ளது. 

ஜம்மு காஷ்மீர் மாநிலத்தின் கோடைகால தலைநகராக ஸ்ரீநகர் உள்ளது.

## மாவட்ட எல்லைகள்
ஸ்ரீநகர் மாவட்டம், வடக்கே காந்தர்பல் மாவட்டம், கிழக்கே அனந்தநாக் மாவட்டம், தென்கிழக்கில் புல்வாமா மாவட்டம், தென்மேற்கில் பட்காம் மாவட்டம் மற்றும் மேற்கில் பாரமுல்லா மாவட்டம் எல்லைகளாக கொண்டுள்ளது.

## மாவட்ட நிர்வாகம்
ஸ்ரீநகர் மாவட்டம், ஸ்ரீநகர் தெற்கு வட்டம் மற்றும் ஸ்ரீநகர் வடக்கு வட்டம் என இரண்டு வருவாய் வட்டங்களைக் கொண்டுள்ளது. மேலும் ஒரு ஊராட்சி ஒன்றியம் கொண்டுள்ளது.

## அரசியல்
ஸ்ரீநகர் மாவட்டம், ஹஸ்ரத்பால், ஜாடிபால், ஈத்கா, கான்யார், ஹப்பாகடல், அமீராகடல், சோன்வர் பாக் மற்றும் பட்மலூ என எட்டு சட்டமன்ற தொகுதிகளைக் கொண்டுள்ளது.

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி  ஸ்ரீநகர் மாவட்டத்தின் மொத்த மக்கள் தொகை 1,269,751 ஆக உள்ளது.
இந்தியாவின் 640 மாவட்டங்களில், ஸ்ரீநகர் மாவட்டம் மக்கள் தொகை அடிப்படையில் 381 வது இடத்தில் உள்ளது. இம்மாவட்டத்தின் மக்கள் தொகை அடர்த்தி, ஒரு சதுர கிலோ மீட்டருக்கு 703 வீதம் உள்ளது. பாலின விகிதம் ஆயிரம் ஆண்களுக்கு 879 பெண்கள் வீதம் உள்ளனர். ஸ்ரீநகர் மாவட்டத்தின் எழுத்தறிவு 71.21% ஆக உள்ளது.

## சமயம்
ஸ்ரீநகர் மாவட்டத்தில் இசுலாமியர்கள் 95.19 விழுக்காடும், சீக்கியர்கள் 0.99 விழுக்காடும், இந்துக்கள் 3.44 விழுக்காடும், மற்றவர்கள் 0.38 விழுக்காடுமாக உள்ளனர்.

## வழிபாட்டுத் தலங்கள்
ஸ்ரீநகர் மாவட்டத்தில் உள்ள முக்கிய வழிபாட்டுத் தலங்களில்  ஹஸ்ரத்பால் தர்கா, ஜாமியா மசூதி, ஷா ஹமதான் மசூதி,  சீக்கியர்களின் முக்டூம் குருத்துவாரா, ஜேஷ்டாதேவி கோயில் மற்றும்  http://greaterkashmir.com/news/2012/May/11/maha-yagya-held-at-zestha-devi-temple-25.asp , சங்கராச்சாரியர் கோயில்கள் உள்ளது.

## சுற்றுலா தலங்கள்
ஸ்ரீநகர் மாவட்டத்தில் அமைந்துள்ள முக்கிய சுற்றுலா தலங்களில் தால் ஏரியில் படகு சவாரி செய்தல், தால் ஏரியில் அமைந்துள்ள படகு வீடுகளில் தங்குதல் ஆகும். மேலும் ஸ்ரீநகரில் உள்ள மொகலாயர்கள் அமைத்த வண்ணமிகு பூக்கள் கொண்ட *ஷார்லிமர்* போன்ற தோட்டங்கள் பல உள்ளது.

## தட்ப வெப்ப நிலை
ஸ்ரீநகர் மாவட்டத்தின் வெப்பநிலை திசம்பர், சனவரி மற்றும் பிப்ரவரி மாதங்களில் பூச்சியம் பாகைக்கு கீழ் சென்று விடுகிறது.

## இதனையும் காண்க
* ஜம்மு காஷ்மீர் மாவட்டப் பட்டியல்

## மேற்கோள்கள்

## வெளி இணைப்புகள்
* http://www.greaterkashmir.com 
*  மாவட்ட நிர்வாகத்தின் இணையதளம் 
* Soan Meeraas, A Kashmiri newspaper from Srinagar, Kashmir
* ஸ்ரீநகரில் பார்க்க வேண்டிய இடங்களின் பட்டியல்

 

பகுப்பு:சிறீநகர் மாவட்டம்
பகுப்பு:ஜம்மு காஷ்மீரின் மாவட்டங்கள்
இராம்பன் மாவட்டம்

**இராம்பன் மாவட்டம்** (Ramban District), ஜம்மு காஷ்மீர் மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டம் ஜம்மு காஷ்மீர் மாநிலத்தின் மையத்தில், இமயமலையின் பீர்பாஞ்சால் மலைத்தொடரில் அமைந்துள்ளது. நிர்வாக வசதிக்காக தோடா மாவட்டத்தின் தொலைவான சில பகுதிகளைக் கொண்டு, 2007 ஆம் ஆண்டு ஏப்பிரல் மாதம் முதல் நாளில் இராம்பன் மாவட்டம் புதிதாக துவக்கப்பட்டது. 
 
ஜம்மு - ஸ்ரீநகரை இணைக்கும் தேசிய நெடுஞ்சாலை எண் 1 எ யில் அமைந்த இராம்பன் நகரம் இம்மாவட்டத்தின் தலைமையிடமாக உள்ளது.
ஜம்மு மற்றும் ஸ்ரீநகரிலிருந்து 150 கிலோ மீட்டர் தொலைவில் இராம்பன் அமைந்துள்ளது.

## நிர்வாகம்
இராம்பன் மாவட்டம், ராம்பன் மற்றும் பனிஹால் என இரண்டு வருவாய் வட்டங்களைக் கொண்டுள்ளது. மேலும் இராம்பன், பனிஹால், கோல் மற்றும் இராம்சு என நான்கு ஊராட்சி ஒன்றியங்களைக் கொண்டுள்ளது. இராம்பன் மாவட்டம் 116 கணக்கெடுப்பு கிராமங்களும், 127 வருவாய் கிராமங்களும் கொண்டுள்ளது. மேலும் ஹல்கா எனப்படும் 127 கிராம ஊராட்சிகளையும் கொண்டுள்ளது.

## புவியியல்
இராம்பன் மாவட்டம், கடல் மட்ட்டத்திலிருந்து 3,792 அடி (1,156 மீட்டர்) உயரத்தில் இமயமலையின் பீர்பாஞ்சால் மலைத்தொடரில், செனாப் ஆற்றாங்கரையில் அமைந்துள்ளது. இம்மாவட்டத்தில் கோடைகால தலமான பட்னிடாப் என்ற சிறுநகரம் அமைந்துள்ளது.
தோடா மாவட்டம், உதம்பூர் மாவட்டம், ரியாசி மாவட்டம், குல்காம் மாவட்டம் மற்றும் அனந்தநாக் மாவட்டங்களை எல்லைகளாக கொண்டது இராம்பன் மாவட்டம்.

## தட்ப வெப்பம்
இமயமலையின் பீர்பாஞ்சால் மலைத்தொடரில் இம்மாவட்டம் அமைந்திருப்பதால், ஆண்டில் எட்டு மாதங்கள் கடுங்குளிர் கொண்டுள்ளது.

## அரசியல்
இராம்பன் மாவட்டம் பனிஹல் மற்றும் இராம்பன் என இரண்டு சட்டமன்றத் தொகுதிகளைக் கொண்டுள்ளது.

## மக்கள் வகைப்பாடு
2011 ஆம் ஆண்டு|இந்திய மக்கள் தொகை கணக்கெடுப்பின் படி, இராம்பன் மாவட்ட மக்கள் தொகை 2,83,313 ஆக உள்ளது. பாலின விகிதம் ஆயிரம் ஆண்களுக்கு 901 பெண்கள் என்ற அளவில் உள்ளனர். எழுத்தறிவு விகிதம் 56.9 விழுக்காடாக உள்ளது.
இசுலாமியர்கள் எழுபது விழுக்காடாகவும், இந்துக்கள் இருபத்தி எட்டு விழுக்காடாகவும், மற்றவர்கள் இரண்டு விழுக்காடாகவும் உள்ளனர்.
## மொழிகள்
இராம்பன் மாவட்டத்தில்  கஷ்மீரி மொழி, உருது மொழி, பஞ்சாபி மொழி, டோக்கிரி மொழி, கொஜ்ரி மொழிகள் பேசப்படுகிறது.
	
## பெருந்திட்டங்கள்

### பீர்பாஞ்சால் தொடருந்து குகைப்பாதை

இம்மாவட்டத்தில் பரவியுள்ள பீர்பாஞ்சால் மலையைக் குடைந்து வடித்த இந்தியாவின் 11.2 கிலோ மீட்டர் நீளமான பீர் பாஞ்சால் சுரங்க இருப்புப்பாதை மற்றும் பனிஹால்-காசிகுண்ட் சுரங்கச்சாலைகள் இராம்பன் மாவட்டத்தின் பனிஹால் நகரத்தையும்,  அனந்தநாக் மாவட்டத்தின் காசிகுண்ட் நகரத்தையும் இணைக்கிறது.

### பக்லிஹார் புனல் மின் திட்டம்
இராம்பனிலிருந்து 88 கிலோ மீட்டர் தொலைவில் உள்ள பக்லிஹார் நீர்த்தேக்கம் மூலம் 900 மொகா வாட்  மற்றும் 450 மெகாவாட் திறன் கொண்ட இரண்டு புனல் மின் நிலையங்கள் உள்ளது.

## இதனையும் காண்க
* பனிஹால்-காசிகுண்ட் சுரங்கச்சாலை
* ஜம்மு காஷ்மீர் மாவட்டப் பட்டியல்

## மேற்கோள்கள்

பகுப்பு:ஜம்மு காஷ்மீரின் மாவட்டங்கள்
இராம்பன் மாவட்டம்
யாமினி கிருஷ்ணமூர்த்தி

**முங்கார யாமினி கிருட்டிணமூர்த்தி** (*Mungara Yamini Krishnamurthy*,  திசம்பர் 20, 1940 - ஆகத்து 3, 2024), ஒரு புகழ்பெற்ற பரதநாட்டிய, குச்சிப்புடி வடிவங்களில் திறனுள்ள நடனக் கலைஞர்.

## இளமை
யாமினி கிருட்டிணமூர்த்தி ஆந்திராவின் சித்தூர் மாவட்டத்தில் மதனப்பள்ளியில் பிறந்தார். முழு நிலவு இரவன்று அவர் பிறந்ததால், அவரது தாத்தா யாமினி என்ற பெயரைத் தேர்ந்தெடுத்துள்ளார்; இதற்கு முழுநிலவு போன்ற திலகம் எனப் பொருள் கொள்ளலாம். இவரது தாய்மொழி தெலுங்கு ஆகும். இவர் தமிழ்நாட்டின் சிதம்பரத்தில் வளர்ந்தார்.

## பணிவாழ்க்கை
யாமினி 1957இல் சென்னையில் அரங்கேற்றம் நிகழ்த்தினார். நடனக் கலையில் சிறந்தநிலை எட்டிய இவர் திருமலை திருப்பதி தேவத்தானத்தின் *ஆஸ்தான நர்த்தகி* (உறைவிட நாட்டியக்காரர்) ஆக இருந்துள்ளார். பரதநாட்டியத்திலும் குச்சிப்புடியிலும் புகழ்பெற்றக் கலைஞராக விளங்கினார். புதுதில்லியில் ஆசு காசு பகுதியில் *யாமினி நடனப் பள்ளி* நடத்தி வருகிறார்.

தனது தன்வரலாற்றை "நடனத்தின் மீதான பற்று", (எ பேசன் பார் டான்சு) என்ற தலைப்பில் ஆங்கிலத்தில் எழுதியுள்ளார்.

யாமினி திருமணம் செய்துகொள்ளவில்லை.

## விருதுகள்
யாமினி தனது நடனத்தால் பல விருதுகளைப் பெற்றுள்ளார்; இந்திய அரசின் உயரிய குடிமை விருதுகளான பத்மசிறீ (1968) and the பத்ம பூசண் (2001),பத்ம விபூசண் (2016) இவருக்கு வழங்கப்பட்டுள்ளன. மார்ச் 8, 2014இல் மகளிர் தினத்தை ஒட்டி சாம்பவி நடனப் பள்ளி இவருக்கு "நாட்டிய சாத்திரா" விருது வழங்கியது. "குச்சிப்புடிக்கு பெண்களின் பங்காற்றல்" என்பது குறித்து யாமினி நடனத்துடன் உரையாற்றினார்.

## மேற்சான்றுகள்

பகுப்பு:பத்ம பூசண் விருது பெற்றவர்கள்
பகுப்பு:தெலுங்கு மக்கள்
பகுப்பு:2024 இறப்புகள்
பகுப்பு:பத்மசிறீ விருது பெற்ற பரதநாட்டியக் கலைஞர்கள்
பகுப்பு:குச்சிப்புடி நடனக் கலைஞர்கள்
பகுப்பு:ஆந்திரப் பிரதேச மக்கள்
பகுப்பு:1940 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்ம விபூசண் விருது பெற்றவர்கள்
பகுப்பு:பரதநாட்டியக் கலைஞர்கள்
பகுப்பு:சித்தூர் மாவட்ட நபர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
செ. அரங்கநாயகம்

**செ. அரங்கநாயகம்** (*C. Aranganayagam*) என்பவர்  தமிழக சட்டமன்றத்துக்கு நான்கு முறை அண்ணா திராவிட முன்னேற்றக் கழகத்தின் சார்பில் தேர்ந்தெடுக்கப்பட்ட இந்திய அரசியல்வாதியாவார். இரு முறை தொண்டாமுத்தூர் தொகுதியிலிருந்தும், இருமுறை கோவை மேற்குத் தொகுதியிலிருந்தும் (1977; 1980) தேர்ந்தெடுக்கப்பட்டார். இவர் எம். ஜி. ஆர் அமைச்சரவையிலும் பின்னர் ஜெ. ஜெயலலிதாவின் அமைச்சரவையிலும் கல்வியமைச்சராகப் பொறுப்பு வகித்தவராவார். இவர் அதிமுக.விலிருந்து விலகி 4 செப்டெம்பர் 2006 அன்று தி.மு.க. தலைவர் கருணாநிதி முன்னிலையில் அக்கட்சியில் இணைந்த நிலையில், 2014 ஆண்டு திமுகவிலிருந்தும் விலகினார். இவர், தமிழக அமைச்சராக 1991 முதல் 1996 வரை பதவி வகித்தார். அந்த காலகட்டத்தில் தன் பெயரிலும், தன்மனைவி, மகன்கள் பெயரிலும் வருமானத்துக்கு அதிகமாக ரூ. 1.15 கோடிக்கு சொத்துச் சேர்த்ததாக தமிழக லஞ்ச ஒழிப்புத்துறை காவல் துறையினர் வழக்குப்பதிவு செய்தனர். 2017-ல் வெளியான சிறப்பு நீதிமன்றத் தீர்ப்பின்படி, வருமானத்திற்கு அதிகமாக சொத்துச் சேர்த்ததற்காக மூன்றாண்டு சிறைத் தண்டனை விதித்தது.

## மறைவு
அதிமுக முன்னாள் அமைச்சர் செ. அரங்கநாயகம் (வயது 90) உடல்நலக்குறைவு காரணமாக, சென்னை கிண்டியில் உள்ள தனியார் மருத்துவமனையில் 29 ஏப்ரல் 2021 அன்று காலமானார்.

## மேற்கோள்கள்

பகுப்பு:2021 இறப்புகள்
பகுப்பு:தமிழக முன்னாள் அமைச்சர்கள்
பகுப்பு:கோவை மக்கள்‎
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாடு கல்வி அமைச்சர்கள்
முகமது ஆசிப் (தமிழக அரசியல்வாதி)

**முகமது ஆசிப்** ஓர் இந்திய அரசியல்வாதியும், தமிழ்நாட்டின் முன்னாள் அமைச்சரும் ஆவார். இவர் அண்ணா திராவிட முன்னேற்றக் கழகத்தின் சார்பில், திருவல்லிக்கேணி சட்டமன்றத் தொகுதியிலிருந்து, 1991ஆம் ஆண்டு தேர்ந்தெடுக்கப்பட்டார். இவர் 1991 சட்டமன்றத் தேர்தல் வெற்றிக்குப் பின் இவர் செயலலிதாவின் அமைச்சரவையில் ஊரகத் தொழில்துறை அமைச்சராகப் பொறுப்பு வகித்தார்.

1993ஆம் ஆண்சடு முதல் 1997ஆம் ஆண்டு வரை தமிழ்நாடு வக்பு வாரியம் தலைவராகப் பணியாற்றியுள்ளார்.

## மேற்கோள்கள்

## வெளியிணைப்புகள்
*அலுவலக இணையதளம் 

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்‎
பகுப்பு:தமிழக முன்னாள் அமைச்சர்கள்
பகுப்பு:இந்திய முஸ்லிம்கள்
பகுப்பு:சென்னை அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
ராஜீவ் காந்தி தேசிய இளைஞர் மேம்பாட்டு நிறுவனம்

**இராஜீவ் காந்தி தேசிய இளைஞர் மேம்பாட்டு நிறுவனம்**  (*Rajiv Gandhi National Institute of Youth Development*, RGNIYD), திருப்பெரும்புதூர், தமிழ்நாடு நாடாளுமன்ற சட்டம் எண்.35/2012இன்படி 1993இல் நிறுவப்பட்ட பொதுத்துறை கல்வி நிறுவனமாகும். இது இந்திய அரசின்  இளைஞர் விவகாரம் மற்றும் விளையாட்டுத்துறை அமைச்சரவையின் கீழ் இது செயல்படுகின்றது.  

இந்த நிறுவனத்தில் இளைஞர்  மேம்பாட்டிற்கான பட்ட மேற்படிப்பு திட்டங்களையும் ஆய்வுத் திட்டங்களையும் நல்குகின்றது. மாநில முகமைகளுக்கும் இளைஞர் அமைப்புகளுக்கும் பயிற்சி திட்டங்களையும் ஒருங்கிணைக்கின்றது. நாடு முழுவதும் விரிவாக்கப் பணிகளிலும் பரப்புரை முயற்சிகளிலும் பங்கேற்கின்றது.  

நாட்டின் இளைஞர் தொடர்பான நடவடிக்கைகளுக்கான முதன்மை நிறுவனமாக விளங்குகின்றது.  நாட்டு நலப்பணித் திட்டம், நேரு யுவ கேந்திர சங்காதன் மற்றும்  பிற இளைஞர் அமைப்புகளுடன் பயிற்சி திட்டங்களை வகுப்பதில் பங்கேற்கின்றது. ஊரக, நகரிய மற்றும்  பழங்குடி பகுதிகளில் இளைஞர் மேம்பாட்டிற்கான ஒருங்கிணைப்பாளராகவும் பயிற்சிகளுக்கு மைய முகமையாகவும் உள்ளது.
## வழங்கும் முதுநிலை பட்டப்படிப்புகள்
* கணினி அறிவியல் (தரவு அறிவியல்]] (Data Science)
* கணினி அறிவியல் (செயற்கை நுண்ணறிவு) 
* கணினி அறிவியல் (கணினி குற்றம்) 
* கணிதம் 
* உளவியியல்
* ஆங்கிலம்
* சமூகவியல்
* மேம்பாட்டுக் கல்வி
* பொது நிர்வாகம் 
* இளைநர் மற்றும் சமுதாய மேம்பாடு (M.S.W.)

## வெளி இணைப்புகள்
* அலுவல்முறை வலைத்தளம்
## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:இளைஞர் நலம் மற்றும் விளையாட்டு அமைச்சகம்
பகுப்பு:காஞ்சிபுரம் மாவட்டம்
பகுப்பு:தமிழ்நாட்டில் கல்வி
தா. மோ. அன்பரசன்

**தா. மோ. அன்பரசன்** (*T. M. Anbarasan*) என்பவர் தமிழகத்தின்  தற்போதைய குறு,சிறு மற்றும் நடுத்தர தொழில் நிறுவனங்கள், நகர்புற வாழ்விட மேம்பாட்டு வாரிய துறை அமைச்சரும் ஆவார். தமிழக முன்னாள் தொழிலாளர் நலத்துறை அமைச்சராக 2006-2011 வரை பதவி வகித்தார்.

இவர் குன்றத்தூரில் நெசவாளர் குடும்பத்தில் திசம்பர் 11, 1959 இல் பிறந்தவர். இவர் பல்கலைக்கழக முந்தைய படிப்பு வரை படித்துள்ளார். இவர் தமிழ்நாடு சட்டமன்றத்துக்கு உறுப்பினராகத் தேர்ந்தெடுக்கபட்டவராவார்.

## அரசியல் வாழ்க்கை
இவர் 2006 ஆம் ஆண்டு சட்டசபை தேர்தலின் திமுக சார்பில் போட்டியிட்டு, அ.தி.மு.க வைச் சேர்ந்த பா. வளர்மதியை ஆலந்தூர் தொகுதியில் தோற்கடித்து, தமிழ்நாடு சட்டமன்றத்திற்குத் தேர்ந்தெடுக்கப்பட்டு, தமிழக அமைச்சரவையில் தொழிலாளர் நலத்துறை அமைச்சரானார். பின்னர் 2016 ஆம் ஆண்டு நடந்த சட்டமன்றத் தேர்தலில் இதே தொகுதியில் திமுக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் இதே தொகுதியில் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக ஊரக தொழிற்துறை (ஊரக தொழில்கள், குடிசைத் தொழில்கள் உட்பட சிறு தொழில்கள், குடிசை மாற்று வாரியம்) அமைச்சசராக பதவியேற்றார். இவர் தி.மு.கவில் காஞ்சிபுரம் வடக்கு மாவட்டச் செயலாளராக இருக்கிறார். இவர் செங்குந்தர் கைக்கோள முதலியார் சமூகத்தை சேர்ந்தவர்.

## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:தமிழ்நாட்டு அமைச்சர்கள்
பகுப்பு:செங்கல்பட்டு மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:1960 பிறப்புகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பவானி ஜமக்காளம்

**பவானி ஜமக்காளம்**, தமிழகத்திலுள்ள ஈரோடு மாவட்டத்தின் ஒரு பகுதியான, பவானியில் தயாரிக்கப்படும் போர்வைகளையும், விரிப்புகளையும் குறிக்கின்றது. இது புவியியல் சார்ந்த குறியீடாக 2005-06 ஆண்டுகளில் இந்திய அரசால் அங்கீகரிக்கப்பட்டது.

## வரலாறு
19-ஆம் நூற்றாண்டின் இறுதியில் பிரித்தானிய ஆடைகளுக்குப் போட்டியில் இந்திய நெசவாளர்கள் புதுரக ஆடைகளை உருவாக்க தொடங்கினர்.  பவானியைச் சேர்ந்த *ஜங்கன்மார்கள்* என்ற ஒரு பிரிவினர் பலநிற சொரசொரப்பான நூல்களைக் கொண்டு புது வகையான போர்வையை ஜமக்காளம் என்ற பெயரில் உருவாக்கினர். இவ்வகையான தயாரிப்பு பிரபலமானதையடுத்து பிற ஆடைகள், சேலைகள் நெய்யும் நெசவாளர்களையும் கவர்ந்தது, அவர்களும் ஜமக்காளம் தயாரிக்கும் பணியில் ஈடுபட்டனர்.

## வகைகள்
thumb|பவானியில் உருவாக்கப்பட்ட ஜமக்காளங்கள்

இருவேறு வகையான ஜமக்காளங்களை பவானியில் தயாரிக்கின்றனர். முதல் வகை சொரசொரப்பான பலநிற பருத்தி நூல்களைக் கொண்ட விரிப்புகள். சொரசொரப்பான நூல்களால் சரியான முறையில் இவ்வகையில் வடிவமைவுகளை நெய்ய இயலாது.  எனவே இரண்டாவது வகையான ஜமக்காளங்களை அறிமுகம் செய்தனர், அதைத் தயாரிக்க செயற்கை பட்டு நூல்களைப் பயன்படுத்தினர். ஜமக்காளங்களைத் தோள்பை தயாரிக்கவும் பயன்படுத்துகின்றனர்.

## சமூகம்
பொதுவாக, ஜமக்காளங்கள் நெசவாளர்களின் வீடுகளில் நெய்யப்படும். ஒரு சில இடங்களில் தறிப்பட்டறைகளில் இது நெய்யப்படும். கூலிக்காக பலர் தறிப்பட்டறைகளில் நெய்வர். ஜமக்காளத்திற்கான நூல்கள் ஈரோடு, கோயம்புத்தூர், சேலம், கரூர் உள்ளிட்ட இடங்களிலிருந்து பெறப்படும். சுமார் 1000 பெண்கள் உட்பட 1500 நபர்கள் ஜமக்காளம் தயாரிப்பில் ஈடுபட்டு வருகின்றனர்.

## நெசவுத் தறி
ஜமக்காளம் நெய்வதற்கு *குழித்தறி* என்னும் ஓர் வகையான கைத்தறி பயன்படுத்தப்படுகிறது. இது மரத்தினால் செய்யப்பட்டு இருக்கும்; நூற்பாவு கிடைநிலையில் அமைந்து இருக்கும். நெசவாளர் குழியில் அமர்ந்திருப்பர். இரு மிதிகளையும், குஞ்சத்தையும் கொண்டிருக்கும்.

## ஏற்றுமதி
பவானியில் தயாரிக்கப்படும் ஜமக்காளம், சுவீடன், ஜெர்மனி, இத்தாலி, ஐக்கிய இராச்சியம், அமெரிக்க ஐக்கிய நாடு மற்றும் சிங்கப்பூர் ஆகிய நாடுகளுக்கு ஏற்றுமதி செய்யப்படுகிறது. 1993-ம் ஆண்டு, சுவீடனின் ஐ.கே.இ.ஏ, அதனுடைய கிளைகளில் விற்பனை செய்வதற்காக, பவானி ஜமக்காளங்களை கொள்முதல் செய்ய ஆரம்பித்தது.

## போட்டி
2000-ம் முதல், குழித்தறியில் நெய்யப்பட்ட ஜமக்காளங்கள், விசைத்தறிகளிடம் போட்டி போட முடியாமல் போனது. தமிழ்நாடு அரசு, குழித்தறி நெசவாளர்களுக்கு மானியம் வழங்கியும்,  விசைத்தறி பயன்படுத்துவதை குறைக்க சட்ட மாறுதல் செய்தும் உதவியது. தமிழ்நாடு கைத்தறி நெசவாளர் கூட்டுறவு சங்கம் வாயிலாக தமிழ்நாடு அரசு பவானி ஜமக்காளத்தை விற்பனை செய்கிறது. மகாராட்டிரத்தைச் சேர்ந்த சோலாப்பூர் போர்வை, சீனா, வங்காளதேசம் மற்றும் இலங்கையிலிருந்து இறக்குமதி செய்யப்படும் விலை குறைந்த போர்வைகளாலும் பவானி ஜமக்காளத்தின் கிராக்கி குறைந்துவிட்டது.

## புவியியல் சார்ந்த குறியீடு
2005-ம் ஆண்டு தமிழ்நாடு அரசு, பவானி ஜமக்காளத்தை புவியியல் சார்ந்த குறியீடாக அறிவிக்க விண்ணப்பித்தது. அதனை ஏற்றுக்கொண்ட இந்திய அரசு 2005-06 ஆண்டுகளில் புவியியல் சார்ந்த குறியீடாக அங்கீகரித்தது.
## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்கள்

## மேலும் படிக்க
* 
* 
* 

பகுப்பு:ஈரோடு மாவட்டம்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தமிழ்நாட்டில் நெசவுத் தொழில்
கற்பகம் உயர்கல்வி அகாதெமி

**கற்பகம் பல்கலைக்கழகம்** (*Karpagam University*) இந்தியாவின் தமிழ்நாட்டில் கோயம்புத்தூரில் உள்ள கல்வி நிறுவனமாகும்.
 இது கோவையிலிருந்து 10கி.மீ. தொலைவில் கோயம்புத்தூர் - பொள்ளாச்சி சாலையில் ஈச்சனாரி அருகே அமைந்துள்ளது. மருத்துவக் கல்விக்கான மற்றொரு வளாகம் 15 கி.மீ. தொலைவில் அதே சாலையில் கட்டமைக்கப்பட்டு வருகின்றது.

தற்போது இங்கு மூன்று புலங்களில் கல்வித் திட்டங்கள் வழங்கப்படுகின்றன:
# அறிவியல், கலை மற்றும் மாந்தவியல் (பட்டப்படிப்பு, பட்டமேற்படிப்பு)
# பொறியியல் (பட்டப்படிப்பு, பட்டமேற்படிப்பு)
# கட்டிட வடிவமைப்பு

## மேற்சான்றுகள்

## வெளி இணைப்புகள்
*

பகுப்பு:தமிழ்நாட்டுப் பல்கலைக்கழகங்கள்
பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
பகுப்பு:நிகர்நிலைப் பல்கலைக்கழகங்கள்
ஏழு கடல்களின் எடின்பரோ

**ஏழு கடல்களின் எடின்பரோ** (*Edinburgh of the Seven Seas*) தென் அத்திலாந்திக்குப் பெருங்கடலில் ஐக்கிய இராச்சியத்தின் கடல்கடந்த ஆட்புலமான  செயிண்ட் எலனா, லாசென்சன் மற்றும் திரிசுத்தான் தா குன்யாவில் டிரிசுதான் டா குன்ஃகா தீவில் உள்ள குடியிருப்பாகும்.  இது உள்ளூரில் குடியிருப்பு அல்லது சிற்றூர் எனவே அறியப்படுகின்றது.

இதுவே புவியில் மிகவும்  தொலைவில் தள்ளியுள்ள நிரந்தரக் குடியிருப்பாக கருதப்படுகின்றது; இதன் மிக அருகிலுள்ள மனிதக் குடியிருப்பான செயிண்ட் எலனாவிலிருந்து  தொலைவில் உள்ளது.
## மேற்சான்றுகள்

## வெளி இணைப்புகள்
* Description of the settlement
* Tourism Information 

பகுப்பு:செயிண்ட் எலனா, லாசென்சன் மற்றும் திரிசுத்தான் தா குன்யா
கேர்

thumb|imitate the logo of CARE International
**கேர்** அல்லது **கெயார்** (*CARE*) (*எவ்விடத்து உய்வுக்கும் உதவிக்குமான கூட்டுறவு* என்பதன் ஆங்கிலச் சுருக்கம், Cooperative for Assistance and Relief Everywhere) நெருக்கடிநிலை துயர்நீக்க உதவியையும் நீண்டகால பன்னாட்டு வளர்ச்சித் திட்டங்களையும்  முன்னெடுக்கும் முதன்மையான பன்னாட்டு  மாந்தநேயமிக்க முகமை ஆகும். 1945ஆம் ஆண்டில் நிறுவப்பட்ட இந்த நிறுவனம் எவ்விதக் குழு சார்பற்ற, பக்கச் சார்பற்ற, அரசு சார்பற்ற அமைப்பாக இயங்கு வருகின்றது. உலகளாவிய வறுமைக்கு எதிரான மிகப்பெரிய, மிகப்பழைய மாந்தநேயமிக்க அமைப்புகளில் ஒன்றாக இது விளங்குகின்றது. 2014இல் 90 நாடுகளில், 880 வறுமை-எதிர்ப்பு திட்டங்களிலும் மாந்தநேயமிக்க உதவித் திட்டங்களிலும் செயலாற்றி 72 மில்லியன் மக்களுக்கு உதவி வருவதாக அறிக்கை வெளியிட்டுள்ளது.

வளரும் நாடுகளில் கேரின் பங்காற்றல் நெருக்கடிநிலை எதிர்வினை, உணவு உறுதியாக்கம், நீரும் சுகாதாரமும், பொருளாதார வளர்ச்சி, காலநிலை மாற்றம், வேளாண்மை, கல்வி, மற்றும் உடல்நலம் ஆகிய துறைகளில் உள்ளது. கொள்கை வடிவாக்கலிலும் வறியவர்களின் உரிமைகளுக்காகவும் உள்ளூர், தேசிய மற்றும் பன்னாட்டளவுகளில் கெயார் பரிந்துரைகள் வழங்குகின்றது.  இந்த முயற்சிகளின்போது பெண்களின் தேவைகளை எடுத்துரைக்கவும் பாலினச் சமனிலையை வற்புறுத்தவும் கெயார் குவியம் கொண்டுள்ளது.

கெயார் பன்னாடு நிறுவனம் பதினான்கு கெயார் தேசிய உறுப்பினர்களின் கூட்டமைப்பாகும். ஒவ்வொரு கெயார் தேசிய அமைப்பும் அவர்களது நாட்டில் தன்னாட்சி பெற்ற இலாப நோக்கற்ற அரசு சார்பற்ற அமைப்பாக உள்ளது. இந்த பதினான்கு கெயார் தேசிய அமைப்புகள்:  கெயார் ஆத்திரேலியா, கெயார் கனடா, கெயார் டென்மார்க், கெயார் டச்சுலாந்து-லக்சம்போர்கு, கெயார் பிரான்சு, கெயார் இந்தியா, கெயார் பன்னாடு சப்பான், கெயார் நெதர்லாந்து, கெயார் நோர்ஜ், கெயார் உசுத்ரைசு, ரேக்சு தாய் நிறுவனம் (கெயார் தாய்லாந்து), கெயார் பன்னாடு யுகே, கெயார் யுஎஸ்ஏ, மற்றும் கெயார் பெரு. பொதுவாக வளரும் நாடுகளில் அந்நாட்டில் உள்ள கெயார் அலுவலகம் மூலம் தனது திட்டங்களை மேலாண்மை செய்யும்; முழுமையாக தங்கள் அலுவலகங்கள் இல்லாத சில நாடுகளிலும் பேரிடர் காலங்களில் கெயார் திட்டங்களை மேற்கொள்ளலாம்.

## கட்டமைப்பு
கெயார் பன்னாடு நிறுவனம் பதினான்கு கெயார் தேசிய உறுப்பினர்களின் கூட்டமைப்பாகும்; கெயார் பன்னாடு தலைமைச் செயலகம் இதனை ஒருங்கிணைக்கின்றது. இந்த தலைமைச் செயலகம் சுவிட்சர்லாந்தின் ஜெனீவாவில் அமைந்துள்ளது. ஐக்கிய நாடுகள் அவையுடனும் ஐரோப்பிய நிறுவனங்களுடனும் திட்டங்களை ஒருங்கிணைக்க  நியூ யார்க்கிலும் பிரசெல்சிலும்  கிளை அலுவலகங்களைக் கொண்டுள்ளது.

ஒவ்வொரு கெயார் தேசிய உறுப்பினரும் அவரவர் நாட்டில் தன்னாட்சியான அரசு சார்பற்ற அமைப்பாக பதிவு செய்யப்பட்டவை; இவை திட்டங்களை நடத்தவும், நிதி உதவி ஏற்கவும், பொதுத் தொடர்புக்கும் தன்னாட்சி கொண்டவை. தற்போது பதினான்கு தேசிய உறுப்பினர்களைக் கொண்டுள்ளது; இந்த பதினான்கு கெயார் தேசிய அமைப்புகள்:

## மேற்சான்றுகள்

## வெளி இணைப்புகள்

* 

பகுப்பு:அரசு சார்பற்ற அமைப்புகள்
குட்டிமணி

**குட்டிமணி** என அழைக்கப்படும் **செல்வராஜா யோகச்சந்திரன்** (இறப்பு: சூலை 25, 1983) என்பவர் முன்னாள் தமிழீழப் போராட்ட இயக்கமான தமிழீழ விடுதலை இயக்கத்தின் தலைவர்களில் ஒருவர். இவர் இலங்கைக் காவல்துறையினரால் கைது செய்யப்பட்டு, மரணதண்டனை விதிக்கப்பட்டார். கொழும்பு சிறையில் இவர் காவலில் வைக்கப்பட்டிருந்த போது, 1983 ஆம் ஆண்டில் வெலிக்கடை சிறைச்சாலைப் படுகொலைகள் இடம்பெற்ற போது சிங்கள கைதிகளினால் மற்றொரு டெலோ தலைவர் நடராஜா தங்கத்துரையுடனும், மேலும் 51 தமிழ்க் கைதிகளுடனும் சேர்த்துப் படுகொலை செய்யப்பட்டார்.

## இளமைக் காலம்
யோகச்சந்திரன் வல்வெட்டித்துறையில் செல்வராஜா - அன்னமயில் ஆகியோரின் மூன்றாவது பிள்ளையாகப் பிறந்தார்.

## ஆரம்பகால நடவடிக்கைகள்
குட்டிமணி 1970களில் தங்கத்துரையுடன் சேர்ந்து இலங்கை அரச பயங்கரவாதத்துக்கு எதிராக செயல்பட ஆரம்பித்தார். விடுதலைப் புலிகள், ஈரோஸ் போன்ற இயக்கங்களின் வெற்றியினால் உந்தப்பட்டு யோகச்சந்திரன் 1979 இல் தமிழீழ விடுதலை இயக்கம் என்ற பெயரில் ஆயுதப் போராட்டக் குழுவை ஆரம்பித்தார். விரைவில் இவ்வியக்கம் விடுதலைப் புலிகளுக்கு அடுத்தபடியாக இரண்டாவது பெரும் இயக்கமாக உருவெடுத்தது.

1981 ஆம் ஆண்டில் குட்டிமணி, தங்கத்துரை, யோகன் உட்படப் பலர் இலங்கைக் காவல்துறையினரால் கைது செய்யப்பட்டனர்.

## மேற்கோள்கள்

பகுப்பு:1983 இறப்புகள்
பகுப்பு:ஈழ விடுதலைப் போராளிகள்
பகுப்பு:தமிழீழ விடுதலை இயக்க உறுப்பினர்கள்
பிரசெல்சு நகரம்

**பிரசெல்சு நகரம்** (City of Brussels) என்பது பிரசெல்சு தலைநகரப் பிராந்தியத்தில் அமைந்துள்ள மிகவும் பெரிய நகராட்சி மன்றம் ஆகும். பெல்ஜியம் நாட்டின் சட்ட ரீதியான தலைநகரம் இதுவே ஆகும். சனவரி முதலாம் திகதி 2015 அன்று பிரசெல்சு நகரத்தில் 175,534 மக்கள் வாழ்ந்து வந்தனர். இதன் மொத்தப் நிலப் பரப்பளவு 32.61 சதுர கிலோமீற்றர்கள் ஆகும். இதற்கு அமைய இந்நகரத்தின் மக்கள் தொகை அடர்த்தி ஒவ்வொரு சதுர கிலோமீற்றர் பரப்பளவுப் பிராந்தியத்திற்கும் 5,464 பேர் ஆகும். 2007 ஆம் ஆண்டினில் 50 000த்திற்கும் மேற்பட்ட பெல்ஜியம் நாட்டைச் சேராதோர் வசித்து வந்துள்ளனர்.

## மேற்கோள்கள்

பகுப்பு:பெல்ஜியத்தின் நகரங்கள்
ரிச்சாட் கிறிஸ்தோபர் ஹரிங்டன்

**ரிச்சாட் கிறிஸ்தோபர் ஹரிங்டன்** (Richard Christopher Carrington) என்பவர் ஓர் ஆங்கிலேய அமெச்சூர் வானியலாளர் ஆவார். 1859 ஆம் ஆண்டில் சூரிய நடுக்கம் தொடர்பாக வானியல் அவதானிப்புகளில் இவர் ஈடுபட்டார். இச்சூரிய நடுக்கத்தினால் பூமிக்கும் அதிலுள்ள சோதிக்கும் ஏற்படக் கூடிய ஆபத்துக்கள் மற்றும் பாதிப்புகள் பற்றிய கருத்துக்களை இவர் வெளியிட்டதுடன்.1863 ஆம் ஆண்டில் சூரியனின் வேறுபட்ட சுழற்சியினையும் பல்வேறு சூரியப்புள்ளிகளையும் இவர் அவதானித்தார். அத்துடன் இவர் அரச வானியல் சமூகத்தின் தங்கப் பதக்க விருதினையும் லலன்டே பரிசினையும் பெற்றுள்ளார். 1826 ஆம் ஆண்டில் மே மாதம் 26 ஆம் திகதி இங்கிலாந்தின் லண்டனில் உள்ள செல்சீ எனும் இடத்தில் பிறந்த இவர் 1875 ஆம் ஆண்டு நவம்பர் மாதம் 27 ஆம் திகதி தனது 49 ஆம் வயதில் இறந்தார்.

## மேற்கோள்கள்

பகுப்பு:வானியலாளர்கள்
பகுப்பு:1826 பிறப்புகள்
பகுப்பு:1875 இறப்புகள்
பகுப்பு:ஆங்கிலேய வானியலாளர்கள்
குறுந்துடுப்பு வலவம் திமிங்கிலம்

**குறுந்துடுப்பு வலவம் திமிங்கிலம்** என்பது (*Short-finned pilot whale*), (*குளோபிசெப்பாலா மாக்ரோரிங்கைசு*) கடல் வாழ் பேரின வகையைச் சார்ந்த உயிரினம் ஆகும். இவற்றில் பற்கள் உள்ளவை, பற்கள் அற்றவை என இரண்டு வகை உள்ளது.﻿ கடலின் நடுவில் வாழும் உயிரினமான இது திமிங்கில வகையைச் சார்ந்தது. இதன் உடம்பில் காணப்படும் துடுப்பைக் கொண்டு வேறுபடுத்தப்படுகிறது.

## மேற்கோள்கள்

பகுப்பு:திமிங்கிலங்கள்
பெண்களை சிறப்பாக சித்தரிக்கும் திரைப்படத்திற்கான தமிழக அரசின் திரைப்பட விருது

**பெண்களை சிறப்பாக சித்தரிக்கும் திரைப்படத்திற்கான தமிழக அரசு திரைப்பட விருது** (Tamil Nadu State Film Award for Best Film Portraying Woman in Good Light) என்பது தமிழக அரசு திரைப்பட விருதுகளின் கீழ் தமிழக அரசால் வழங்கப்படும் விருதுகளில் ஒன்றாகும்.

## பட்டியல்
பெண்களை சிறப்பாக சித்தரிக்கும் திரைப்படங்களின் பட்டியல் கீழே தரப்பட்டுள்ளது.

## மேற்கோள்கள்

பகுப்பு:தமிழ்நாடு அரசின் திரைப்பட விருதுகள்
1859 சூரியப் புயல்

**1859 சூரியப் புயல்** 1859 ஆம் ஆண்டு செப்டம்பர் மாதம் முதலாம் இரண்டாம் திகதிகளில் ஏற்பட்ட சூரியப் புயலினைக் குறிக்கும். இப்புயல் பூமியின் காந்தசக்தியினைப் பாதித்தது. இச்சூரியப்புயலே பூமியினைத் தாக்கிய மிகப்பெரிய புவிக்காந்தப் புயல் ஆகும். இதனை **ஹரிங்டன் நிகழ்வு** எனவும் அழைக்கப்பட்டது. இப்புயலானது பத்தாம் சூரியச் சுழற்சிக்காலத்தில் இடம்பெற்றது. இப்புயலின் போது உலகம் பூராகவும் சோதி தென்பட்டடது. குறிப்பாக கரீபியன் தீவுப் பகுதிகளிலும் ரொக்கி மலைத் தொடர்ப் பகுதியிலும் மிகவும் பிரகாசமாக இச்சோதி தென்பட்டது. இச்சொதியினால் இரவு நேரத்தினை காலை நேரமாகா மாற்றி ஓர் பாரிய  தோற்ற மயக்கத்தை அளித்ததுடன் மட்டுமன்றி இப்பிரதேசங்களில் வசித்து வந்த மக்கள் தமது காலை உணவுகளையும் தயாரிக்கத் தொடங்கினார்கள் என செய்திகள் குறிப்பிடுகின்றன.

இதன் காரணமாக வட அமெரிக்கா, ஐரோப்பா முழுவதும் தொலைத்தந்திச் சேவைகள் பாதிக்கப்பட்டன. அவற்றுள் சில தாமாகவே செய்திகள் அனுப்பியதுடன், சில தீப்பற்றி எரிந்தன.

## மேற்கோள்கள்

பகுப்பு:சூரியத் தோற்றப்பாடுகள்
பகுப்பு:1859 நிகழ்வுகள்
சிறந்த துணை நடிகருக்கான தமிழக அரசின் திரைப்பட விருது

**சிறந்த துணை நடிகருக்கான தமிழக அரசு திரைப்பட விருது ** (Tamil Nadu State Film Award for Best Character Artiste) என்பது தமிழக அரசு திரைப்பட விருதுகளின் கீழ் தமிழக அரசால் வழங்கப்படும் விருதுகளில் ஒன்றாகும். இது 1968 ஆம் ஆண்டில் வழங்கப்பட ஆரம்பமாகியதுடன் 1970 ஆம் ஆண்டில் இடைநிறுத்தப்பட்டு மிண்டும் 2000 ஆம் ஆண்டில் வழங்கப்படத் தொடங்கியது.

## பட்டியல்
இவ்விருதை வென்றோர் பட்டியல் கீழே தரப்பட்டுள்ளது

## மேற்கோள்கள்

பகுப்பு:தமிழ்நாடு அரசின் திரைப்பட விருதுகள்